
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ Αρ. Φύλλου 406 

7 Αυγούστου 2015 


ΔΙ ΑΚΗΡΥΞΕ ΙΣ 

(ΐ) 

ΓΕΝΙΚΟ ΕΠΙΤΕΛΕΙΟ ΝΑΥΤΙΚΟΥ 
Ε ΚΛΑΔΟΣ 
ΔΙΕΥΘΥΝΣΗ Ε2 
ΤΜΗΜΑ II 

Αριθμ. Διακ. 10/2015/ΓΕΝ/Ε2 

Ανακοινώνεται ότι την 02 Οκτωβρίου 2015, ημέρα 
Παρασκευή και ώρα 09:00, θα διενεργηθεί ανοικτός 
διαγωνισμός, με έγγραφες ενσφράγιστες προσφορές, 
και κριτήριο κατακύρωσης τη χαμηλότερη τιμή, για την 
«Προμήθεια και εγκατάσταση Συσκευών και Υλικών 
για την Επέκταση Συστήματος Ελέγχου Φυσικής και 
Λογικής Πρόσβασης στις Εγκαταστάσεις του Ναυτικού 
Οχυρού Σκαραμαγκά (Ν.Ο. Σκαραμαγκά) προϋπολο- 
γιζόμενου κόστους εκατόν πενήντα εννέα χιλιάδων 
πεντακοσίων πενήντα δύο ευρώ και ογδόντα πέντε 
λεπτών (159.552,85€), άνευ ΦΠΑ, συμπεριλαμβανομέ¬ 
νων κρατήσεων Δημοσίου και Ταμείων ΠΝ». 

Συνολικό προϋπολογιζόμενο κόστος: 

1) 159.552,85 € 

2) άνευ ΦΠΑ 

3) Συμπεριλαμβανομένων κρατήσεων 

Ο διαγωνισμός θα πραγματοποιηθεί με χρήση της 
πλατφόρμας του Εθνικού Συστήματος Ηλεκτρονικών 
(Δημοσίων Συμβάσεων (ΕΣΗΔΗΣ) μέσω της διαδικτυακής 
πύλης νννννν.ρΓοπιίΙίίθυδ.ρον.ρΓ 

Οι ενδιαφερόμενοι θα λαμβάνουν πληροφορίες / διευ¬ 
κρινίσεις, καθώς και το πλήρες τεύχος της Διακήρυξης 
μέσω της διαδικτυακής πύλης νννννν.ρΓοπιίΙόΘυδ.ρον.ρΓ 

Το κόστος δημοσίευσης βαρύνει τον ανάδοχο. 

Αριθμός Προκήρυξης: 10/2015/ΓΕΝ/Ε2 

Φάκελος: Φ.602.2/29/284582/Σ.2179//3 Αυγ 15/ΓΕΝ/Ε2-ΙΙ 

Ύψος εγγύησης που απαιτείται για τη συμμετοχή στο 
διαγωνισμό: 7.977,64 € 

Τεχνικές προδιαγραφές: Ως Παράρτημα «Ε» τεύχους 
διακήρυξης 

Χρόνος ισχύς προσφοράς προμηθευτών: 8 μήνες από 
την ημερομηνία διενέργειας του διαγωνισμού 

Εναλλακτικές προσφορές δεν θα γίνονται δεκτές. 

Ημερομηνία αποστολής της προκήρυξης στην Υπηρε¬ 
σία Επίσημων Εκδόσεων των Ευρωπαϊκών Κοινοτήτων: 
3 Αυγ 15. 


Αριθμός Συστήματος ΕΣΗΔΗΣ: 14654 

Ιστοσελίδα: νννννν. όθΙΙθπίοηανγ.ρΓ 

Χολαργός, 3 Αυγούστου 2015 

Ο Διευθυντής ΓΕΝ/Ε2 
Δ. ΡΥΖΙΩΤΗΣ 
-♦- 

( 2 ) 

ΓΕΝΙΚΟ ΕΠΙΤΕΛΕΙΟ ΝΑΥΤΙΚΟΥ 
Δ/ΝΣΗ ΔΗΜΟΣΙΩΝ ΝΑΥΤΙΚΩΝ ΕΡΓΩΝ (Γ4) 
ΤΜΗΜΑ I 

1. Η Δ/ΝΣΗ ΔΗΜΟΣΙΩΝ ΝΑΥΤΙΚΩΝ ΕΡΓΩΝ (Γ4) του 
ΓΕΝΙΚΟΥ ΕΠΙΤΕΛΕΙΟΥ ΝΑΥΤΙΚΟΥ, προκηρύσσει ανοικτή 
Δημοπρασία για την ανάθεση του έργου «Αναβάθμιση 
Υποδομών για την Ενεργοποίηση Εγκαταστάσεων 353 
ΜΝΑΣ-Αποκατάσταση Λειτουργίας Υ/Σ» 

προϋπολογισμού δαπάνης διακοσίων είκοσι τεσσάρων 
χιλιάδων τετρακοσίων σαράντα ενός ευρώ (224.441,00) 
συμπεριλαμβανομένου Φ.Π.Α., για έργα Δομικά και Ηλε- 
κτρομηχανολογικά μη περιλαμβανομένης της πρόβλε¬ 
ψης αναθεώρησης. 

2. Οι ενδιαφερόμενοι μπορούν να παραλάβουν τα 
συμβατικά τεύχη του Διαγωνισμού (Διακήρυξη, Έντυπο 
Οικονομικής Προσφοράς, Τιμολόγιο, Προϋπολογισμό, 
Ειδική Συγγραφή Υποχρεώσεων κ.λπ.) οι ίδιοι ή με εξου¬ 
σιοδοτημένο εκπρόσωπό τους (εξουσιοδότηση με πρω¬ 
τότυπη σφραγίδα του ενδιαφερομένου), από την έδρα 
της Υπηρεσίας, Μεσογείων 229 Χολαργός, (γραφείο 
340), τις εργάσιμες ημέρες και ώρες από 9:00 π.μ. έως 
12:00 π.μ., μέχρι 27/8/2015, καταβάλλοντας το αντίτιμο 
των 12,00 ευρώ. Η διακήρυξη του έργου έχει συνταχθεί 
κατά το εγκεκριμένο από τον υπουργό ΠΕΧΩΔΕ υπό¬ 
δειγμα τύπου "Β". 

α) Πληροφορίες για την δημοπρασία τηλ. 2106551492, 
2106551546. 

β) Τεχνικές πληροφορίες για το έργο: Χρονάκη Α., 
τηλ. 210-6551503. 

γ)Έκδοση άδειας εισόδου, από την προηγουμένη μέχρι 
12:00 π.μ., τηλ. 210-6551486. 

3. Ο διαγωνισμός θα διεξαχθεί την πρώτη (1) Σεπτεμ¬ 
βρίου 2015 ημέρα ΤΡΙΤΗ, από τις 09:30 π.μ. έως τις 10:00 
π.μ. (ώρα λήξης παραλαβής των προσφορών από την 
Επιτροπή Διαγωνισμού), με ενιαίο ποσοστό έκπτωσης 
(άρθρο 5 του Ν.3669/2008), στο Χολαργό, στα γραφεία 

της Διεύθυνσης Δημοσίων Ναυτικών Έργων του ΓΕΝ. 
Οι συμμετέχοντες στον διαγωνισμό να μεριμνήσουν για 
την έκδοση άδειας εισόδου από την προηγούμενη μέχρι 
12:00 π.μ., τηλ· 210-6551486. 

4. Δεκτές Εργοληπτικές Επιχειρήσεις γραμμένες στο 
Μ.Ε.ΕΠ.: 

α) Σύμφωνα με την κατάταξη του άρθρου 4 του 
Ν. 2940/2001 και την εγκύκλιο 13 με αριθμό Πρωτ. 
Δ17α/04/44/ΦΝ 430/12-5-2003: 

Α1 τάξεως και άνω για έργα κατηγορίας Οικοδομικά ή 
Α2 τάξεως και άνω για έργα Ηλεκτρομηχανολογικά, σύμ¬ 
φωνα με τις διατάξεις του Ν. 1418/1984, το Π.δ. 609/1985 
και το Ν. 3263/2004, καθώς και από τους νόμους και τα 
Π.Δ. που έχουν εκδοθεί μέχρι σήμερα και συμπληρώνουν 
ή διορθώνουν τα ανωτέρω. 

β) Κοινοπραξίες που πληρούν τις προϋποθέσεις του 
άρθρου 16 του ΚΔΕ όπως ισχύει. 

5. Για τη συμμετοχή στο διαγωνισμό απαιτείται η κα¬ 
τάθεση εγγυητικής επιστολής ύψους 3.649,45 ευρώ και 
ισχύος έξι (6) μηνών και τριάντα (30) ημερών, μετά την 
ημέρα διεξαγωγής του διαγωνισμού. Ο χρόνος ισχύος 
των προσφορών θα είναι έξι (6) μήνες. 

6. Το έργο χρηματοδοτείται από Πιστώσεις του Προ¬ 
ϋπολογισμού ΓΕΝ (ΚΑΕ 1919). Προκαταβολή δε θα χο¬ 
ρηγηθεί. 

7. Τα έξοδα της δημοσίευσης βαρύνουν τον Ανάδοχο 
του έργου. 

Αθήνα, 30 Ιουλίου 2015 

Η Αναπληρωτής Διευθυντής Γ4 
ΟΛΥΜΠΙΑ ΔΗΜΗΤΡΙΟΥ 

-♦- 

(3) 

ΠΕΡΙΦΕΡΕΙΑ ΚΡΗΤΗΣ 
ΔΗΜΟΣ ΑΠΟΚΟΡΩΝΟΥ 
ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ 

Αριθμ. 10427 

Ο Δήμος Αποκορώνου διακηρύττει ότι την 25η του 
μηνός Αυγούστου του έτους 2015 ημέρα Τρίτη και ώρα 
10:00 π.μ. (λήξη παράδοσης των προσφορών) στο Δημαρ¬ 
χείο Αποκορώνου, θα διεξαχθεί με ανοιχτή Δημοπρασία 
με το σύστημα προσφοράς με επί μέρους ποσοστών 
έκπτωσης κατά ομάδες ομοειδών εργασιών και έλεγχο 
ομαλότητας των προσφερομένων επί μέρους ποσοστών 
έκπτωσης, πάνω σε συμπληρωμένο έντυπο οικονομικής 
προσφοράς της υπηρεσίας σύμφωνα με τις διατάξεις 
του Ν. 1418/1984 όπως τροποποιήθηκε, συμπληρώθη¬ 
κε και βελτιώθηκε με τους Ν. 3669/2008, Ν. 3263/2004, 
Ν. 3212/2003, Ν. 2940/2001, Ν. 2372/1996, Ν. 2338/1995, 
Ν. 2229/1994, τις διατάξεις του Π.δ. 334/2000, Π.δ. 609/1985, 
Π.δ. 210/1997, Ν. 4250/2014, Ν. 4278/2014, Ν. 4281/2014, κ.α. 
όπως τροποποιήθηκαν και ισχύουν σήμερα για την κατα¬ 
σκευή του έργου με τίτλο: «Έργα αγροτικής οδοποιίας 
οικισμού Ασή Γωνιάς Δήμου Αποκορώνου». Ο κωδικός 
του έργου είναι: Ο.Π.Σ.Α.Α. 950114 και πρόκειται για το 
υποέργο με τίτλο <Έργα αγροτικής οδοποιίας οικισμού 
Ασή Γωνιάς Δήμου Αποκορώνου». 

Το έργο συντίθεται από τις ακόλουθες κατηγορίες 
εργασιών: α) κατηγορία ΟΔΟΠΟΙΙΑ, με προϋπολογισμό 
240.218,18 ευρώ (δαπάνη εργασιών, ΓΕ-ΟΕ, απρόβλεπτα). 

Ο προϋπολογισμός των δημοπρατούμενων εργασιών 
του έργου ανέρχεται στο ποσό των 240.218,18 ευρώ (χω¬ 


ρίς αναθεώρηση και Φ.Π.Α.) και στο ποσό των 298.398,00 
ευρώ (με αναθεώρηση και Φ.Π.Α.). 

Οι ενδιαφερόμενοι μπορούν να λάβουν γνώση, να πα- 
ραλαμβάνουν τα συμβατικά τεύχη του διαγωνισμού (Δι¬ 
ακήρυξη, Συγγραφή Υποχρεώσεων κ.λπ.) από την έδρα 
του Δήμου Αποκορώνου (Δημαρχείο, Βρύσες Χανιών), 
μέχρι και την 20/8/2015. 

Η διακήρυξη του έργου έχει συνταχθεί κατά το εγκε¬ 
κριμένο από την ΕΝΙΑΙΑ ΑΝΕΞΑΡΤΗΤΗ ΑΡΧΗ ΔΗΜΟΣΙΩΝ 
ΣΥΜΒΑΣΕΩΝ υπόδειγμα τύπου Β. 

Στον διαγωνισμό δικαιούνται να συμμετάσχουν: 

1. Μεμονωμένες εργοληπτικές επιχειρήσεις: 

α. Εγγεγραμμένες στο Μητρώο Εργοληπτικών Επιχει¬ 
ρήσεων (Μ.Ε.ΕΠ.) που τηρείται στη Γ.Γ.Δ.Ε. του ΥΠ.Υ.ΜΕ. 
ΔΙ., εφόσον ανήκουν στην Α2 τάξη και άνω για έργα 
κατηγορίας ΟΔΟΠΟΙΙΑΣ. 

β. Προερχόμενες από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.) 
ή από κράτη που έχουν υπογράψει την συμφωνία για 
τις Δημόσιες Συμβάσεις (Σ.Δ.Σ.) του Παγκόσμιου Οργα¬ 
νισμού Εμπορίου (Π.Ο.Ε.), ή που προέρχονται από τρίτες 
χώρες που έχουν υπογράψει διμερείς συμφωνίες σύν¬ 
δεσης με την Ευρωπαϊκή Ένωση και έχουν κυρωθεί με 
σχετική απόφαση του αρμοδίου οργάνου , στα οποία 
τηρούνται επίσημοι κατάλογοι αναγνωρισμένων εργο¬ 
ληπτών, εφόσον είναι εγγεγραμμένες στους καταλό¬ 
γους αυτούς και σε τάξη και κατηγορία αντίστοιχη με 
τις καλούμενες του Ελληνικού Μητρώου Μ.Ε.ΕΠ. 

γ. Προερχόμενες από ως ανωτέρω β' κράτη, στα οποία 
δεν τηρούνται επίσημοι κατάλογοι αναγνωρισμένων 
εργοληπτών, εφόσον αποδεικνύουν ότι έχουν εκτελέσει 
έργα παρόμοια με το δημοπρατούμενο, από ποιοτική 
και ποσοτική άποψη. 

2. Κοινοπραξίες Εργοληπτικών Επιχειρήσεων των 
παραπάνω περιπτώσεων α, β και γ σε οποιονδήποτε 
συνδυασμό μεταξύ τους, υπό τους όρους του άρθρου 
16 παρ. 7 του ΚΔΕ όπως τροποποιήθηκε από το άρθρο 
199, παρ. 2 γ. περ. ββ) του Ν. 4281/2014 (Κοινοπραξία στην 
ίδια κατηγορία) και υπό τον όρο ότι κάθε Εργοληπτική 
Επιχείρηση θα συμμετέχει στο κοινοπρακτικό σχήμα 
με ποσοστό όχι μικρότερο του 25% της καλούμενης 
κατηγορίας. 

3. Κοινοπραξίες εργοληπτικών επιχειρήσεων για την 
κάλυψη των διαφόρων κατηγοριών των εργασιών του 
έργου υπό τους όρους της παρ. 3 του άρθρου 16 του 
ΚΔΕ. Το ποσοστό συμμετοχής της κάθε επιχείρησης στο 
κοινοπρακτικό σχήμα προκύπτει από τον προϋπολογι¬ 
σμό της κατηγορίας για την οποία αυτή συμμετέχει και 
δεν είναι απαραίτητο να αναγράφεται, στην περίπτωση 
δε που αναγραφεί λανθασμένα, δεν επηρεάζεται το κύ¬ 
ρος της συμμετοχής της επιχείρησης και της κοινοπρα¬ 
ξίας. Κατηγορία εργασιών με ποσοστό κάτω του 10% 
του προϋπολογισμού του έργου (χωρίς αναθεώρηση και 
Φ.Π.Α.), εφόσον δεν καλείται στη δημοπρασία, αθροίζε¬ 
ται στον προϋπολογισμό της μεγαλύτερης κατηγορίας. 

5. Κάθε εργοληπτική επιχείρηση συμμετέχει είτε μεμο¬ 
νωμένα είτε ως μέλος ενός κοινοπρακτικού σχήματος. 
Κατά τα λοιπά εφαρμόζονται οι ισχύουσες διατάξεις για 
τη συμμετοχή εργοληπτικών επιχειρήσεων σε διαγωνι¬ 
σμούς για την κατασκευή Δημοσίων Έργων. 

Γ ια την έγκυρη συμμετοχή στον διαγωνισμό κατατί¬ 
θενται από τους διαγωνιζόμενους, κατά τους όρους του 
άρθρου 157 παρ. 1 α) του Ν. 4281/2014 (Α 160) και του 

άρθρου 24 του ΚΔΕ, στον βαθμό που δεν αντίκειται σε 
αυτό, εγγυητικές επιστολές συμμετοχής, που ανέρχονται 
σε ποσοστό 2% επί του προϋπολογισμού της υπηρεσίας, 
εκτός Φ.Π.Α, ήτοι στο ποσό των 4.852,00 ευρώ. Οι εγγυ¬ 
ητικές επιστολές απευθύνονται είτε στην υπηρεσία που 
διεξάγει τον διαγωνισμό, είτε στον φορέα κατασκευής, 
είτε στον κύριο του έργου (όπως οι υπηρεσίες και φορείς 
αναφέρονται στις παρ. 1.1,1,2 και 1.3 της διακήρυξης) και 
σε περίπτωση διαγωνιζόμενης κοινοπραξίας πρέπει να 
είναι κοινές υπέρ όλων των μελών της. 

Η προθεσμία περάτωσης του έργου είναι μέχρι της 
30/11/2015. 

Το έργο χρηματοδοτείται κατά μέσο όρο κατά 25% 
από Εθνικούς πόρους και κατά 75% από το Ευρωπα¬ 
ϊκό Γεωργικό Ταμείο Αγροτικής Ανάπτυξης (Ε.Γ.Τ.Α.Α.) 
(Αριθμός ΣΑ 282/8). 

Προβλέπεται η χορήγηση προκαταβολής στον Ανάδο- 
χο μέχρι πέντε τοις εκατό (5%) του αρχικού συμβατικού 
αντικειμένου, για δαπάνες πρώτων εγκαταστάσεων, με¬ 
λέτες και άλλα έξοδα εκκίνησης του έργου, σύμφωνα 
με τις διατάξεις του άρθρου 51 Ν. 3669/2008 και όπως 
αυτός ισχύει. 

Το αποτέλεσμα της δημοπρασίας θα εγκριθεί από την 
Οικονομική Επιτροπή του Δήμου Αποκορώνου. 

Περισσότερες πληροφορίες μπορούν να πάρουν οι 
ενδιαφερόμενοι από το Δήμο Αποκορώνου, αρμόδιος 
υπάλληλος Θανάσης Καραθανάσης (τηλ.: 2825340302 
Φαξ: 2825051211) και τις εργάσιμες ημέρες και ώρες. 

Βρύσες, 4 Αυγούστου 2015 

Ο Δήμαρχος 

ΧΑΡΑΛΑΜΠΟΣ ΚΟΥΚΙΑΝΑΚΗΣ 

-♦- 

(4) 

ΔΗΜΟΣ ΛΑΡΙΣΑΙΩΝ 
ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

Αριθμ. 55544 

1. Η Διεύθυνση Τεχνικών Υπηρεσιών του Δήμου Λαρι- 
σαίων Τμήμα Η/Μ Έργων και Συντήρησης, προκηρύσσει 
ανοιχτό διαγωνισμό για την επιλογή Αναδόχου κατα¬ 
σκευής του έργου «ΗΛΕΚΤΡΟΦΩΤΙΣΜΟΣ 4ης ΔΗΜΟ¬ 
ΤΙΚΗΣ ΚΟΙΝΟΤΗΤΑΣ» προϋπολογισμού 78.665,51 € 
Το έργο συντίθεται από τις ακόλουθες κατηγορίες 
εργασιών: α) κατηγορία «ΗΛΕΚΤΡΟΜΗΧΑΝΟΛΟΓΙΚΑ» 
προϋπολογισμού (δαπάνη εργασιών, Γ.Ε. και Ο.Ε. και 
απρόβλεπτα): 63.955,70 €, ποσό Αναθεώρησης: 0,00 €, 
Φ.Π.Α. (23%): 14.709,81 €. 

2. Οι ενδιαφερόμενοι μπορούν να παραλάβουν τεύχη 
του διαγωνισμού, μέχρι και τις 20-08-2015, από την έδρα 
της Υπηρεσίας: οδός Ί. Δραγούμη - Αρ. 1, τμήμα Η/Μ, 
4ος όροφος - γραφείο 13, με καταβολή ποσού 10,00 
Ευρώ στο Ταμείο του Δήμου, εκτός αν αναλάβουν την 
αναπαραγωγή τους με δική τους δαπάνη και επιμέ¬ 
λεια. Τα τεύχη θα αναρτηθούν και στην ιστοσελίδα του 
ΔΗΜΟΥ ΛΑΡΙΣΑΙΩΝ (νννννν.Ιαπεεα-όίπιοε.ρΓ) από όπου οι 
ενδιαφερόμενοι μπορούν να λάβουν γνώση του τεύχους 
δημοπράτησης.Έντυπο της οικονομικής προσφοράς θα 
χορηγείται σε κάθε περίπτωση αποκλειστικά από την 
Υπηρεσία, κατόπιν υποβολής, το αργότερο μέχρι και τις 
20-08-2015, σχετικής αίτησης χορήγησης. 

Πληροφορίες στο τηλ. 2413-500.278, ίαχ: 2410-251.339, 
αρμόδιος υπάλληλος: ΤΖΙΛΑΚΑΣ Αργύρης. 


3. Ο διαγωνισμός θα διεξαχθεί στις 25-08-2015, ημέρα 
Τρίτη και ώρα 10.00 π.μ. Το σύστημα υποβολής προσφο¬ 
ρών είναι με «ενιαίο ποσοστό έκπτωσης» του άρθρου 
5 του Ν. 3669/2008. Κριτήριο ανάθεσης είναι η χαμη¬ 
λότερη τιμή. 

4. Στο διαγωνισμό γίνονται δεκτοί α) ημεδαποί δια- 
γωνιζόμενοι, μεμονωμένοι ή σε κοινοπραξία, εγγεγραμ¬ 
μένοι στο Μ.Ε.ΕΠ., που καλύπτουν τις κατηγορίες για 
έργα «Ηλεκτρομηχανολογικά» καθώς και επιχειρήσεις 
εγγεγραμμένες στα Νομαρχιακά Μητρώα σύμφωνα με 
τα άρθρα 105 και 106 του Ν. 3669/2008 στην κατηγορία 
«ΗΛΕΚΤΡΟΜΗΧΑΝΟΛΟΓΙΚΑ», β) αλλοδαποί διαγωνιζόμε- 
νοι που αποδεικνύουν ότι κατά την τελευταία πενταετία, 
έχουν εκτελέσει έργα παρόμοια (ποιοτικά και ποσοτικά) 
με το δημοπρατούμενο. 

5. Για τη συμμετοχή στο διαγωνισμό απαιτείται η κα¬ 
τάθεση εγγυητικής επιστολής ποσού 1.280,00 € ισχύος 
τουλάχιστον 210 ημερών, μετά την ημέρα διεξαγωγής 
του διαγωνισμού. Ο χρόνος ισχύος των προσφορών 
είναι 180 ημέρες. 

6. Το έργο χρηματοδοτείται από τα Ε.Α.Τ. Προκατα¬ 
βολή δε θα χορηγηθεί. 

7. Τα έξοδα δημοσίευσης βαρύνουν τον Ανάδοχο. 

8. Το αποτέλεσμα του διαγωνισμού θα εγκριθεί από 
την Οικονομική Επιτροπή. 

Λάρισα, 3 Αυγούστου 2015 

Ο Αντιδήμαρχος 
ΔΗΜΗΤΡΙΟΣ ΜΑΒΙΔΗΣ 
-♦- 

(5) 

ΝΟΜΟΣ ΑΤΤΙΚΗΣ 
ΔΗΜΟΣ ΚΑΛΛΙΘΕΑΣ 

Αριθμ. 37310 

Ο Δήμος Καλλιθέας προκηρύσσει ανοικτό διεθνή 
ηλεκτρονικό μειοδοτικό διαγωνισμό ενδεικτικού προϋ¬ 
πολογισμού 946.500,00€ με ΦΠΑ με σφραγισμένες προ¬ 
σφορές και με κριτήριο κατακύρωσης ανά περίπτωση 
τη χαμηλότερη τιμή η οποία θα δοθεί έμμεσα ως εξής: 

Με ποσοστό έκπτωσης επί τοις εκατό (%) επί της 
εκάστοτε διαμορφούμενης και πιστοποιούμενης από την 
ΠΕΡΙΦΕΡΕΙΑ ΑΤΤΙΚΗΣ, ΓΕΝΙΚΗ ΔΙΕΥΘΥΝΣΗ ΑΝΑΠΤΥΞΗΣ, 
ΤΜΗΜΑ ΕΜΠΟΡΙΟΥ, Μέσης Λιανικής Τιμής πώλησης του 
είδους, κατά την ημέρα παράδοσης αυτού και που θα 
αντιστοιχεί σε κάθε χαρακτηριστικό γνώρισμα του εί¬ 
δους για τα εξής είδη: Πετρέλαιο κίνησης, Πετρέλαιο 
Θέρμανσης και Αμόλυβδη Βενζίνη. 

(Αριθμός εσωτερικής αναφοράς 2015-103726 στο έντυ¬ 
πο Ευρωπαϊκών δημοσίων συμβάσεων προς δημοσίευση, 
Ε-ΝΟΤΙΟΕδ-ΚΑϋ-ΙΤΗΕΑ). 

Ημερομηνία έναρξης υποβολής προσφορών στη Δια- 
δικτυακή πύλη νννννν.ρΓοπιίΙΙίΘυε.οον.ρΓ του συστήματος 
ΕΣΗΔΗΣ ορίζεται η 11/09/2015. Ως καταληκτική ημερο¬ 
μηνία υποβολής των προσφορών στο σύστημα ορίζεται 
η 18/9/2015 και ώρα 15:00. 

Για την ανωτέρω προμήθεια δεκτοί στο διαγωνισμό 
γίνονται: α. Όλα τα φυσικά ή νομικά πρόσωπα της ημε¬ 
δαπής ή αλλοδαπής, β. Οι συνεταιρισμοί, γ. Οι ενώ¬ 
σεις προμηθευτών που υποβάλλουν κοινή προσφορά, 
οι οποίες έχουν ως αντικείμενο εργασιών την εμπορία 
και διακίνηση των υπό προμήθεια προϊόντων κατά πε¬ 
ρίπτωση και δ. Κοινοπραξίες προμηθευτών. 

Κάθε προσφορά θα συνοδεύεται υποχρεωτικά από 
εγγύηση συμμετοχής υπέρ του συμμετέχοντος για ποσό 
που θα καλύπτει το (δύο) 2 επί τοις % της προϋπολο- 
γισθείσας δαπάνης προ Φ.Π.Α. (άρθρο 157 παρ. Ια του 
Ν. 4281/2014). 

Υπάρχουν ειδικές προδιαγραφές. Δεν γίνονται δεκτές 
εναλλακτικές προσφορές. Το χρονικό διάστημα ισχύος 
της προσφοράς είναι 120 ημερολογιακές ημέρες, προσμε- 
τρούμενο από την επομένη της καταληκτικής ημερομηνί¬ 
ας ηλεκτρονικής υποβολής προσφορών του διαγωνισμού. 

Η χρηματοδότηση είναι από ίδιους πόρους και υπάρ¬ 
χουν εγγεγραμμένες πιστώσεις στον προϋπολογισμό 
του Δήμου Καλλιθέας έτους 2015. 

Το πλήρες σώμα της διακήρυξης του διαγωνισμού, θα 
αναρτηθεί σε ηλεκτρονική μορφή (ράΐ), στη διαδικτυ- 
ακή πύλη νννννν.ρΓοπιίίΐΊθυε.ρον.ρΓ, του ΕΣΗΔΗΣ. Επίσης 
θα παρέχεται ελεύθερη, άμεση και πλήρης πρόσβαση 
στη Συγγραφή Υποχρεώσεων και τα λοιπά τεύχη του 
παρόντος διαγωνισμού στην ιστοσελίδα του Δήμου 
Καλλιθέας νννννν.ΙοΙΙΙΙΙΐθΒ.ρΐ'· 

Καλλιθέα, 3 Αυγούστου 2015 

Ο Αντιδήμαρχος 
ΕΥΑΓΓΕΛΟΣ ΜΠΑΡΜΠΑΚΟΣ 

-♦- 

( 6 ) 

ΝΟΜΟΣ ΘΕΣΣΑΛΟΝΙΚΗΣ 
ΔΗΜΟΣ ΔΕΛΤΑ 

Αριθμ. Διακ. 14/2015 

Ο Δήμος Δέλτα διακηρύσσει επαναληπτικό δημόσιο 
ανοικτό ηλεκτρονικό διαγωνισμό (διεθνή) για το Τμήμα 
Α' Ομάδα Β': «ελαιολιπαντικά Δήμου Δέλτα» της προμή¬ 
θειας υγρών καυσίμων και ελαιολιπαντικών 2015-2016, 

συνολικού προϋπολογισμού 45.138,54€ με το Φ.Π.Α. 23%. 
Κριτήριο ανάθεσης είναι η χαμηλότερη τιμή, επί του 
ενδεικτικού προϋπολογισμού. Η διάρκεια της σύμβασης 
θα είναι ετήσιας ισχύος από την υπογραφή της. 

Ο διαγωνισμός θα πραγματοποιηθεί με χρήση της 
πλατφόρμας του Εθνικού Συστήματος Ηλεκτρονικών 
Δημοσίων Συμβάσεων (ΕΣΗΔΗΣ) μέσω της διαδικτυα- 
κής πύλης νννννν.ρΓοηηίΙΙίθυδ.ρον.ρΓ. Ημερομηνία έναρξης 
υποβολής προσφορών στις 14/09/2015 και καταληκτική 
ημερομηνία υποβολής τους στις 21/09/2015. 

Η εγγύηση συμμετοχής στον διαγωνισμό εκ μέρους 
των διαγωνιζόμενων ορίζεται σε ένα επί τοις εκατό 
(1%) επί του, χωρίς να συμπεριλαμβάνεται Φ.Π.Α., ήτοι 
για το σύνολο της προμήθειας σε 366,98 € (36.698,00 € 
χ 1%). Η διάρκεια της εγγυητικής συμμετοχής ορίζεται 
σε 7 μήνες από την ημερομηνίας αποσφράγισης των 
προσφορών. 

Για περισσότερες πληροφορίες, οι ενδιαφερόμενοι 
μπορούν να απευθύνονται κατά τις εργάσιμες ημέρες 
και ώρες στα γραφεία του Δήμου Δέλτα, Πλατεία Δη¬ 
μοκρατίας, Σίνδος Θεσσαλονίκης, ΤΚ 57400, στο τη¬ 
λέφωνο 2313.300515, οπιαίΙ: θ.Ι<ίθ5θθ9ΐου@όίπιθ308ΐΐ3.9Γ, 
Γραφείο Προμηθειών (Κιοσέογλου Ευδοκία). Τα τεύχη 
δημοπράτησης θα διατίθενται και ηλεκτρονικά από την 
ιστοσελίδα του Δήμου Δέλτα: νννννν.άίηηοδάθΙΐΒ.ρΐ'· 

Σίνδος, 27 Ιουλίου 2015 
Ο Δήμαρχος 

ΕΥΘΥΜΙΟΣ ΦΩΤΟΠΟΥΛΟΣ 


(7) 

ΚΕΝΤΡΟ ΚΑΙΝΟΤΟΜΙΑΣ ΚΑΙ ΠΟΛΙΤΙΣΜΟΥ (ΙηηοΡοΙίδ) 

Το Κέντρο Καινοτομίας και Πολιτισμού (ΙηηοΡοΙίδ) ενεργώ¬ 
ντας ως Αναθέτουσα Αρχή, προκηρύσσει διαγωνισμό επιλο¬ 
γής αναδόχου υλοποίησης του υποέργου “5ΕΝΙΟΒ ΕΧΡΕΒΤ, 
ϋυΝΙΟΒ ΕΧΡΕΒΤ” ΤΟΥ ΕΡΓΟΥ ΑΙΛ/ΑΒΟ: Α9ΐϊουΙΙυι·3ΐ \Λ/3δΙε 
νβΙΟΠδΒΐίοη ίΟΓ 3 ΟΟΙΗρθΙίΙϊνθ 3Π0 5υ5ΐ3ίΠ36Ιθ ΒΘ9ΙΟΠ3Ι 
ΟενεΙορπΊθπΙ, που χρηματοδοτείται από το Διασυνοριακό 
Πρόγραμμα «Ελλάδα-Ιταλία 2007-2013» 

Αντικείμενο του έργου 

Το αντικείμενο της εν λόγω προκήρυξης αφορά στην 
ανάθεση υπηρεσιών σε εξωτερικούς συνεργάτες (άτομα ή 
εταιρείες ή συμπράξεις εταιρειών) της υλοποίησης του συ¬ 
νόλου των δράσεων του υποέργου “8ΕΝΙΟΒ ΕΧΡΕΒΤ, ϋΨΝΙΟΒ 
ΕΧΡΕΒΤ’ του έργου ΑίΑ/ΑΡΩ για την περίοδο από την υπο¬ 
γραφή της Σύμβασης έως το πέρας έργου (30/11/2015). 

Ο προϋπολογισμός του έργου είναι 70.500,00 ευρώ 
περιλαμβανομένου του Φ.Π.Α. Το έργο χρηματοδοτείται 
από το Ευρωπαϊκό Ταμείο Περιφερειακής Ανάπτυξης σε 
ποσοστό 75% και από Εθνικούς Πόρους σε ποσοστό 25%. 

Ο Διαγωνισμός θα διενεργηθεί την Τρίτη 8 Σεπτεμ¬ 
βρίου 2015, Ώρα 17:00 το απόγευμα ενώπιον αρμόδιας 
Επιτροπής, στα γραφεία του Παραρτήματος του Κέ¬ 
ντρου Καινοτομίας και Πολιτισμού (ΙηηοΡοΙίδ) (Πλάτωνος 
33, 25100 Αίγιο, τηλ Αίγιο: +30 26910 60427 φαξ: 26910- 
62.904/ β-ιπαίΙ: ίηηοροΙίδ@οΙθηβ1.9Γ), με κριτήριο ανάθεσης 
τη συμφερότερη από οικονομικής άποψης προσφορά. Στο 
διαγωνισμό γίνονται δεκτά φυσικά ή νομικά πρόσωπα ή 
συμπράξεις ή κοινοπραξίες αυτών της ημεδαπής ή αλλο¬ 
δαπής. Οι προσφορές των συμμετεχόντων θα πρέπει να 
αποσταλούν στα γραφεία του Κέντρου Καινοτομίας και 
Πολιτισμού (ΙηηοΡοΙίδ) (Ιάσωνος και Σωσιπάτρου 13, 49100 
Κέρκυρα, τηλ./φαξ: Κέρκυρα: +30 26610 32428/κιν.: 693- 
723.85.81 β-πΐ3ίΙ: ίηηοροΙίδ@οΙθηβ1.9Γ), μέχρι την Δευτέρα 
7 Σεπτεμβρίου 2015, Ώρα 12:00 το μεσημέρι και μπορούν 
να υποβληθούν τόσο στα ελληνικά όσο και στα αγγλικά 
(επίσημη γλώσσα του Προγράμματος) 

Το Κέντρο Καινοτομίας και Πολιτισμού (ΙηηοΡοΙίδ), δι¬ 
καιούται να προβεί σε ματαίωση ή αναβολή του διαγωνι¬ 
σμού σε οποιαδήποτε φάση του, χωρίς να δημιουργείται 
υποχρέωση αποζημίωσης των συμμετεχόντων σε αυτόν. 
Τα κηρύκεια δικαιώματα του παρόντα διαγωνισμού, τα 
τέλη και τα λοιπά έξοδα της σύμβασης βαρύνουν μονο- 
μερώς αυτόν που θα αναδειχθεί ανάδοχος. Δεν υπάρ¬ 
χουν εγγυήσεις συμμετοχής στον διαγωνισμό αυτό. Το 
χρονικό διάστημα δέσμευσης από τη προσφορά είναι 
τρεις (3) μήνες από την επόμενη μέρα της καταληκτι¬ 
κής ημερομηνίας υποβολής τους. Δεν γίνονται δεκτές 
εναλλακτικές προσφορές. Η πληρωμή του Αναδόχου θα 
συνδεθεί άμεσα με τα καταγεγραμμένα στην σύμβασή 
του και θα συγκεκριμενοποιηθεί κατά το στάδιο υπο¬ 
γραφής της σύμβασης. 

Περισσότερα στοιχεία και πληροφορίες για την δι¬ 
ακήρυξη δίδονται στο 693-723.85.81 θ-πίβιΙ: ίηηοροίίδ@ 
οίθηθί.ρή, αρμόδια Αικατερίνη Σωτηροπούλου (Ιάσωνος 
και Σωσιπάτρου 13, 49100 Κέρκυρα), καθώς και στον 
ιστοχώρο του Κέντρου, ίηηοροΐίδ.οΐ'ρ. Δικαίωμα συμμε¬ 
τοχής στο διαγωνισμό έχουν μόνο οι παραλήπτες της 
συγκεκριμένης προκήρυξης. 

Κέρκυρα, 3 Αυγούστου 2015 
Η Πρόεδρος 

ΑΙΚΑΤΕΡΙΝΗ ΣΩΤΗΡΟΠΟΥΛΟΥ 

ΔΗΜΟΣ ΘΗΡΑΣ 
ΔΗΜΟΤΙΚΟ ΛΙΜΕΝΙΚΟ 
ΤΑΜΕΙΟ ΘΗΡΑΣ 

Αριθμ. 1138 

Το Δημοτικό Λιμενικό Ταμείο Θήρας προκηρύσσει 
πρόχειρο διαγωνισμό για την ανάθεση του έργου 
«ΕΠΙΣΚΕΥΗ ΑΝΩΔΟΜΗΣ ΚΡΗΠΙΔΩΜΑΤΟΣ ΛΙΜΕΝΑ 
ΑΘΗΝΙΟΥ ΑΝΑΤΟΛΙΚΑ ΤΗΣ ΑΙΘΟΥΣΑΣ ΑΝΑΜΟΝΗΣ 
ΕΠΙΒΑΤΩΝ», με προϋπολογισμό 44.657,78 ευρώ (με ΦΠΑ). 

Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού από τα γραφεία του 
Δημοτικού Λιμενικού Ταμείου Θήρας στα Φηρά (πάνω 
από το Τελεφερίκ), μέχρι 13-08-2015 ημέρα Πέμπτη. Πλη¬ 
ροφορίες στο τηλέφωνο 22860 28362 - ίαχ 22860 25878, 
Κλώτσικα Μαριάννα. 

Ο διαγωνισμός θα διεξαχθεί στις 18-08-2015, ημέρα 
Τρίτη και ώρα 10.00 π.μ. στα γραφεία των Τεχνικών 
Υπηρεσιών Δήμου Θήρας στα Φηρά. 

Για τη συμμετοχή στο διαγωνισμό απαιτείται η κατά¬ 
θεση εγγυητικής επιστολής συμμετοχής προς το Δημο¬ 
τικό Λιμενικό Ταμείο Θήρας, η οποία ορίζεται στο ποσό 
των εφτακοσίων εβδομήντα ευρώ (770,00 €) και έχει 
ισχύ τουλάχιστον έξι (6) μηνών και 30 ημερών, μετά την 
ημέρα διεξαγωγής του διαγωνισμού. Ο χρόνος ισχύος 
των προσφορών είναι έξι (6) μήνες. Δεν προβλέπεται η 
χορήγηση προκαταβολής. 

Περισσότερα στοιχεία και πληροφορίες για την δια¬ 
κήρυξη δίδονται στο τηλ. 22860 28362, ΐαχ 22860 25878, 
αρμόδια συνεργάτης Τσαγκάρη Σοφία στο Τμήμα Τεχνι¬ 
κής Υπηρεσίας του Δημοτικού Λιμενικού Ταμείου Θήρας. 

Θήρα, 3 Αυγούστου 2015 

Ο Πρόεδρος 
ΗΛΙΑΣ ΠΕΛΕΚΗΣ 
-♦- 

(9) 

ΝΟΜΟΣ ΑΤΤΙΚΗΣ 
ΔΗΜΟΣ ΚΑΛΛΙΘΕΑΣ 
ΔΙΕΥΘΥΝΣΗ ΟΙΚΟΝΟΜΙΚΗ 
ΤΜΗΜΑ ΠΡΟΜΗΘΕΙΩΝ ΚΑΙ ΑΠΟΘΗΚΩΝ 

Αριθμ. 37306 

Ο Δήμος Καλλιθέας προκηρύσσει πρόχειρο μειοδοτικό 
διαγωνισμό με σφραγισμένες προσφορές και με κριτή¬ 
ριο κατακύρωσης τη χαμηλότερη τιμή για την ανάδειξη 
αναδόχου της παροχής υπηρεσιών υλοποίησης εκπαι¬ 
δευτικών και καλλιτεχνικών προγραμμάτων θεατρικής 
αγωγής του Δήμου Καλλιθέας, συνολικού προϋπολογι¬ 
σμού ποσού ύψους 40.000,00 ευρώ. 

Η ημερομηνία διεξαγωγής του διαγωνισμού είναι 
28/08/2015 και ώρα 10.00 π.μ. έως 10.30 π.μ. (ώρα λήξης 
επίδοσης προσφορών). Ειδικοί περιορισμοί συμμετοχής 
δεν υπάρχουν. 

Οι εγγυήσεις συμμετοχής ορίζονται επί της προϋπο- 
λογισθείσας δαπάνης (μη συμπεριλαμβανομένου Φ.Π.Α). 
Υπάρχουν ειδικές προδιαγραφές. Η υλοποίηση διαρκεί 
χρονικά 10 μήνες μη προσμετρούμενου μηνός Αυγού¬ 
στου 2016. Το χρονικό διάστημα δέσμευσης από την 
προσφορά είναι εξήντα ημέρες. Δεν γίνονται δεκτές 
εναλλακτικές προσφορές. Η χρηματοδότηση είναι από 
ίδιους πόρους και υπάρχουν εγγεγραμμένες πιστώσεις 


στον προϋπολογισμό του Δήμου Καλλιθέας έτους 2015 
(15.6131.0025). 

Αντίτυπα της προκήρυξης και σχετικές πληροφορίες, 
που αφορούν την ανωτέρω παροχή υπηρεσίας, μπορούν 
οι ενδιαφερόμενοι να ζητούν τις εργάσιμες ημέρες και 
ώρες από τους αρμοδίους υπαλλήλους, Κωνσταντίνα 
Φωτοπούλου και Μαρουσώ Στέλλα στο Τμήμα Ερασι¬ 
τεχνικής Δημιουργίας και Εκδηλώσεων επί της οδού 
Φιλαρέτου 108 στην Καλλιθέα (τηλ. 210.95.89.598 και 
210.95.70.001). 

Η προκήρυξη θα αναρτηθεί επιπλέον στην ιστοσελίδα 
του Δήμου και θα διατίθεται και σε ηλεκτρονική μορφή. 

Καλλιθέα 3 Αυγούστου 2015 

Ο Αντιδήμαρχος 
ΕΥΑΓΓΕΛΟΣ ΜΠΑΡΜΠΑΚΟΣ 

-*- 

( 10 ) 

ΝΟΜΟΣ ΑΤΤΙΚΗΣ 

ΔΗΜΟΣ ΑΓΙΩΝ ΑΝΑΡΓΥΡΩΝ - ΚΑΜΑΤΕΡΟΥ 
Αριθμ. 21644 

Ο Δήμος Αγίων Αναργύρων - Καματερού διακηρύσσει 
ότι εκτίθεται σε ηλεκτρονικό ανοιχτό διεθνή διαγωνισμό 
με σφραγισμένες προσφορές και με κριτήριο κατακύ¬ 
ρωσης τη χαμηλότερη προσφορά, η «Προμήθεια καυ¬ 
σίμων και λιπαντικών για το έτος 2015», ενδεικτικού 
προϋπολογισμού 533.372,92 ευρώ συμπεριλαμβανομένου 
του Φ.Π.Α.23%, πλέον δικαιώματος προαίρεσης, εκ των 
οποίων οι 368.983,42€ αφορούν το Δήμο, ενώ το υπό¬ 
λοιπο ποσό των 164.389,50€ αφορά τα νομικά πρόσω¬ 
πα των σχολικών επιτροπών α/βάθμιας και β/βάθμιας 
εκπαίδευσης,. 

Ο Διαγωνισμός θα θα πραγματοποιηθεί με χρήση της 
πλατφόρμας του Εθνικού Συστήματος Ηλεκτρονικών 
Δημοσίων Συμβάσεων (Ε.Σ.Η.ΔΗ.Σ.) μέσω της διαδικτυ- 
ακής πύλης νννννν.ρΓοιπίΙΙίθυε.ρον.ςΓ του συστήματος. Γ ια 
την συμμετοχή στο διαγωνισμό οι ενδιαφερόμενοι οικο¬ 
νομικοί φορείς (Προμηθευτές) απαιτείται να διαθέτουν 
ψηφιακή υπογραφή, χορηγούμενη από πιστοποιημένη 
αρχή παροχής ψηφιακής υπογραφής και να εγγραφούν 
στο ηλεκτρονικό σύστημα (Ε.Σ.Η.ΔΗ.Σ. - Διαδικτυακή 
πύλη νννννν.ρΓοπηΙΙΐΊθυε.ρον.ρΓ) 

Καταληκτική ημερομηνία υποβολής προσφορών: Πέ¬ 
μπτη 10-09-2015 και ώρα 17:00 

Ηλεκτρονική αποσφράγιση των προσφορών: Πέμπτη 
17-09-2015 και ώρα 10:00. 

Η διενέργεια της δημοπρασίας και η εκτέλεση της 
προμήθειας διέπονται από τις παρακάτω διατάξεις: 

1. Το Π.δ. 60/2007 

2. Την με αριθμό 11389/1993 απόφαση του Υπ. Εσωτε¬ 
ρικών «περί εκδόσεως του Ενιαίου Κανονισμού Προμη¬ 
θειών Ο.Τ.Α.» (ΦΕΚ Β' 185/23-3-1993). 

3. Το Ν.3463/2006 «Κώδικας Δήμων και Κοινοτήτων». 

4. Κάθε διάταξη (Νόμος, Π.Δ. Υ.Α.) και ερμηνευτική 
εγκύκλιος που διέπει την ανάθεση και εκτέλεση της 
προμήθειας. 

Η εγγύηση για τη συμμετοχή στον διαγωνισμό ορίζε¬ 
ται στο 1% επί της συνολικής προϋπολογισθείσης δα¬ 
πάνης προ Φ.Π.Α. για την ποσότητα που θα προσφερθεί 
(άρθρο 26·1α,β ΕΚΠΟΤΑ και άρθρα 157· Ια και 201· 5 
Ν. 4281/2014). Η εγγύηση συμμετοχής, ανεξάρτητα από 
το όργανο το οποίο θα την εκδώσει, θα πρέπει να εί- 

ναι απαραίτητα συντεταγμένη κατά τον ισχύοντα τύπο 
για το Δημόσιο (σύμφωνα με το άρθρο 26, παρ. 1 του 
ΕΚΠΟΤΑ). 

Η προσφορά μπορεί να αφορά μία ή και περισσότε¬ 
ρες από τις ομάδες προμηθειών της μελέτης ή μπορεί 
να αφορά και το σύνολο της μελέτης και θα δοθεί 
σε έντυπο της Υπηρεσίας, επί ποινή αποκλεισμού. Οι 
προσφορές ισχύουν και δεσμεύουν τους προμηθευτές 
για 60 ημερολογιακές ημέρες από την επομένη της 
διενέργειας του διαγωνισμού. 

Προβλέπεται το δικαίωμα προαίρεσης (ορίίοη). 

Τα τεύχη δημοπράτησης είναι αναρτημένα στην ιστο¬ 
σελίδα του Δήμου νννννν.αραπ.ρον.ρΓ. 

Πληροφορίες στα τηλέφωνα 2132048812 (Ελένη Σι- 
έρρα) και 2132023691 (Ελένη Κεχρή), ΡΑΧ επικοινωνίας 
2102618738, στο Τμήμα Προμηθειών του Δήμου, τις ερ¬ 
γάσιμες ημέρες και ώρες. 

Άγιοι Ανάργυροι, 29 Ιουλίου 2015 

Ο Αντιδήμαρχος Τεχνικής Υπηρεσίας 
ΣΩΤΗΡΗΣ ΚΑΜΑΡΙΝΟΠΟΥΛΟΣ 

-♦- 

( 11 ) 

ΠΑΝΕΠΙΣΤΗΜΙΟ ΠΑΤΡΩΝ 
Αριθμ. 81/17860 

Το Πανεπιστήμιο Πατρών προκηρύσσει δημόσιο μει¬ 
οδοτικό διαγωνισμό (βάσει απόφασης της Συγκλήτου 
που έχει ληφθεί στην υπ’αρ. 62/9.7.2015 Συνεδρίασή της) 
με σφραγισμένες προσφορές με το σύστημα προσφο¬ 
ράς με επιμέρους ποσοστά εκπτώσεως σύμφωνα με 
το άρθρο 6 του Ν. 3669/2008 (Κ.Δ.Ε.), για την ανάδειξη 
αναδόχου εκτελέσεως εργασιών της Εργολαβίας "ΑΙΣ¬ 
ΘΗΤΙΚΕΣ - ΛΕΙΤΟΥΡΓΙΚΕΣ ΠΑΡΕΜΒΑΣΕΙΣ ΚΑΙ ΑΠΟ¬ 
ΚΑΤΑΣΤΑΣΕΙΣ ΛΕΙΤΟΥΡΓΙΩΝ ΣΤΗΝ ΠΑΝΕΠΙΣΤΗΜΙ- 
ΟΥΠΟΛΗ 2015 Α'- ΦΑΣΗ". Η προϋπολογιζόμενη δαπάνη 
του έργου ανέρχεται στο ποσό των εκατόν πενήντα 
χιλιάδων ευρώ (150.000,00€) στην οποία συμπεριλαμβά- 
νεται ποσό δεκαπέντε χιλιάδων τετρακοσίων έξι ευρώ 
και ενενήντα τεσσάρων λεπτών (15.406,94€) για Γενικά 
έξοδα και Όφελος εργολάβου (Γ.Ε.+Ο.Ε.), ποσό δεκαπέ¬ 
ντε χιλιάδων εκατόν πενήντα ευρώ και δεκαέξι λεπτών 
(15.150,16€) για απρόβλεπτες δαπάνες, ποσό δύο χιλιά¬ 
δων πεντακοσίων ευρώ (2.500,00€) για αναθεώρηση, 
ποσό τριών χιλιάδων τριακοσίων ευρώ (3.300,00€) για 
απολογιστικά και ποσό είκοσι οχτώ χιλιάδων σαράντα 
οχτώ ευρώ και εβδομήντα οχτώ λεπτών (28.048,78€) 
για Φ.Π.Α. 

Για την έγκυρη συμμετοχή στο διαγωνισμό απαιτεί¬ 
ται από τους διαγωνιζόμενους, κατά τους όρους του 
άρθρου 24 του Ν. 3669/2008 (ΚΔΕ), εγγυητική επιστολή 
συμμετοχής ποσού δύο χιλιάδων τετρακοσίων σαράντα 
Ευρώ (2.440,00€) προς το Πανεπιστήμιο Πατρών η οποία 
θα ισχύει για διάστημα έξι μηνών και τριάντα ημερών 
από την ημερομηνία υποβολής των προσφορών. 

Τόπος εκτέλεσης του έργου είναι η Πανεπιστημιούπο- 
λη Πατρών και η προθεσμία εκτέλεσης της σύμβασης 
ορίζεται σε τριακόσιες εξήντα πέντε (365) ημερολογι¬ 
ακές ημέρες από την ημέρα υπογραφής της σύμβασης. 

Η Δημοπρασία θα γίνει στην Πανεπιστημιούπολη την 
25 Αυγούστου 2015 ημέρα Τρίτη και ώρα 10:00 π.μ. (λήξη 
της προθεσμίας παραλαβής των προσφορών στο δια¬ 
γωνισμό) στο Πανεπιστήμιο Πατρών Κτίριο Διοίκησης 


1ος όροφος, Αίθουσα Συσκέψεων της Γ ενικής Διεύθυν¬ 
σης Τεχνικών Υπηρεσιών Προγραμματισμού και Δικτύων. 

Η Δημοπρασία θα διεξαχθεί σύμφωνα με τις διατάξεις 
α) του Ν. 3669/2008 και β)τους όρους της διακήρυξης. 

Στον διαγωνισμό δικαιούνται να συμμετάσχουν: 

1. Μεμονωμένες εργοληπτικές επιχειρήσεις: 

α. Εγγεγραμμένες στο Μητρώο Εργοληπτικών Επιχει¬ 
ρήσεων (Μ.Ε.ΕΠ.) που τηρείται στη Γ.Γ.Δ.Ε. του ΥΠ.Υ.ΜΕ. 
ΔΙ., εφόσον ανήκουν στην Α1 τάξη και άνω για έργα 
κατηγορίας Οικοδομικών και στην Α1 τάξη και άνω για 
έργα κατηγορίας Η/Μ. 

β. Προερχόμενες από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.) 
ή από κράτη που έχουν υπογράψει την συμφωνία για 
τις Δημόσιες Συμβάσεις (Σ.Δ.Σ.) του Παγκόσμιου Οργα¬ 
νισμού Εμπορίου (Π.Ο.Ε.), ή που προέρχονται από τρίτες 
χώρες που έχουν υπογράψει διμερείς συμφωνίες σύν¬ 
δεσης με την Ευρωπαϊκή Ένωση και έχουν κυρωθεί με 
σχετική απόφαση του αρμοδίου οργάνου , στα οποία 
τηρούνται επίσημοι κατάλογοι αναγνωρισμένων εργο¬ 
ληπτών, εφόσον είναι εγγεγραμμένες στους καταλό¬ 
γους αυτούς και σε τάξη και κατηγορία αντίστοιχη με 
τις καλούμενες του Ελληνικού Μητρώου Μ.Ε.ΕΠ. 

γ. Προερχόμενες από ως ανωτέρω β' κράτη, στα 
οποία δεν τηρούνται επίσημοι κατάλογοι αναγνωρι¬ 
σμένων εργοληπτών, εφόσον αποδεικνύουν ότι έχουν 
εκτελέσει έργα παρόμοια με το δημοπρατούμενο, από 
ποιοτική και ποσοτική άποψη. 

2. Κοινοπραξίες Εργοληπτικών Επιχειρήσεων των 
παραπάνω περιπτώσεων α, β και γ σε οποιονδήποτε 
συνδυασμό μεταξύ τους, υπό τους όρους του άρθρου 
16 παρ. 7 του ΚΔΕ όπως τροποποιήθηκε από το άρθρο 
199, παρ. 2 γ. περ. ββ) του Ν. 4281/2014 (Κοινοπραξία στην 
ίδια κατηγορία) και υπό τον όρο ότι κάθε Εργοληπτική 
Επιχείρηση θα συμμετέχει στο κοινοπρακτικό σχήμα 
με ποσοστό όχι μικρότερο του 25% της καλούμενης 
κατηγορίας. 

3. Κοινοπραξίες εργοληπτικών επιχειρήσεων για την 
κάλυψη των διαφόρων κατηγοριών των εργασιών του 
έργου υπό τους όρους της παρ. 3 του άρθρου 16 του 
ΚΔΕ. Το ποσοστό συμμετοχής της κάθε επιχείρησης στο 
κοινοπρακτικό σχήμα προκύπτει από τον προϋπολογι¬ 
σμό της κατηγορίας για την οποία αυτή συμμετέχει και 
δεν είναι απαραίτητο να αναγράφεται, στην περίπτωση 
δε που αναγραφεί λανθασμένα, δεν επηρεάζεται το κύ¬ 
ρος της συμμετοχής της επιχείρησης και της κοινοπρα¬ 
ξίας. Κατηγορία εργασιών με ποσοστό κάτω του 10% 
του προϋπολογισμού του έργου (χωρίς αναθεώρηση και 
Φ.Π.Α.), εφόσον δεν καλείται στη δημοπρασία, αθροίζε¬ 
ται στον προϋπολογισμό της μεγαλύτερης κατηγορίας. 

4. Κάθε εργοληπτική επιχείρηση συμμετέχει είτε μεμο¬ 
νωμένα είτε ως μέλος ενός κοινοπρακτικού σχήματος. 
Κατά τα λοιπά εφαρμόζονται οι ισχύουσες διατάξεις για 
τη συμμετοχή εργοληπτικών επιχειρήσεων σε διαγωνι¬ 
σμούς για την κατασκευή Δημοσίων Έργων. 

Οι διαγωνιζόμενοι πρέπει να προσκομίσουν τα απαι- 
τούμενα όπως αυτά αναφέρονται αναλυτικά στην δι¬ 
ακήρυξη. 

Το έργο χρηματοδοτείται από Πιστώσεις του Προ¬ 
γράμματος Δημοσίων Επενδύσεων (αριθ. ενάρ. έργου 
ΚΑ2014 ΣΕ54600022) και υπόκειται στις κρατήσεις που 
προβλέπονται για τα έργα αυτά, περιλαμβανομένης 
και της κράτησης 6%ο του άρθρου 27 παρ. 34-37 του 

Ν. 2166/1993 (Φ.Ε.Κ. 137 Α'/24-8-1993), καθώς και της κρά¬ 
τησης ύψους 0,10% υπέρ των λειτουργικών αναγκών 
της Ενιαίας Ανεξάρτητης Αρχής Δημοσίων Συμβάσεων, 
σύμφωνα με το αρ. 4 Ν. 4013/2011, ως ισχύει σήμερα. 

Κριτήριο ανάθεσης της σύμβασης είναι η χαμηλότε¬ 
ρη τιμή, όπως ειδικότερα ορίζεται στο άρθρο 26 του 
Ν. 3669/2008 (ΚΔΕ), 

Δεν προβλέπεται η χορήγηση προκαταβολής στον 
Ανάδοχο. 

Οι ενδιαφερόμενοι μπορούν να λάβουν γνώση των 
σχετικών της δημοπρασίας και του τρόπου κτήσεως 
αυτών (τευχών, σχεδίων, διαγραμμάτων κ.λπ.) και να 
παραλάβουν τεύχος εντύπων στοιχείων για την σύνταξη 
και υποβολή της προσφοράς τους ή από 1) την ηλεκτρο¬ 
νική διεύθυνση νννννν.υραίΓαε.ςΓ (Ανακοινώσεις - Τμήμα 
Διοικητικής Υποστήριξης) όπου είναι αναρτημένα το 
πλήρες τεύχος και το έντυπο οικονομικής προσφοράς 
προς χρήση ή 2) προσερχόμενοι στα Γραφεία της Γενι¬ 
κής Διεύθυνσης Τεχνικών Υπηρεσιών Προγραμματισμού 
και Δικτύων του Πανεπιστημίου Πατρών κατά τις εργά¬ 
σιμες ημέρες και ώρες, πληροφορίες: Ελ. Διαμαντοπού- 
λου τηλ.: 2610-996645. Τα στοιχεία αυτά χορηγούνται 
στους ενδιαφερομένους από την αρχή που διεξάγει το 
διαγωνισμό, μέχρι και την 20/08/2015. Εφόσον ζητηθούν 
εμπρόθεσμα χορηγούνται το αργότερο εντός της επο¬ 
μένης εργάσιμης ημέρας από την υποβολή της αίτησης 
χορήγησης. Για την παραλαβή των τευχών οι ενδιαφε¬ 
ρόμενοι καταβάλλουν την δαπάνη αναπαραγωγής τους, 
που ανέρχεται σε τριάντα (30,00€) ευρώ (Λογαριασμός 
Καταθετικός Πανεπιστημίου Πατρών 26037, Τράπεζα 
της Ελλάδος). 

Επίσης παρακαλούνται οι ενδιαφερόμενοι εργολή¬ 
πτες να ενημερώνονται από την ως άνω ηλεκτρονική 
διεύθυνση για τυχόν μεταβολές έως την ημερομηνία 
διεξαγωγής του διαγωνισμού. 

Τα έξοδα των εκ του νόμου απαραίτητων δημοσιεύ¬ 
σεων της διακήρυξης της δημοπρασίας βαρύνουν τον 
Ανάδοχο του έργου και εισπράττονται με τον πρώτο 
λογαριασμό πληρωμής του έργου. 

Πάτρα, 28 Ιουλίου 2015 
Η Πρύτανης 

ΒΕΝΕΤΣΑΝΑ ΚΥΡΙΑΖΟΠΟΥΛΟΥ 

-♦- 

( 12 ) 

ΕΤΑΙΡΕΙΑ ΥΔΡΕΥΣΕΩΣ ΚΑΙ ΑΠΟΧΕΤΕΥΣΕΩΣ 
ΠΡΩΤΕΥΟΥΣΗΣ Α.Ε. (Ε.ΥΔ.Α.Π. Α.Ε.), 

1. Η ΕΤΑΙΡΕΙΑ ΥΔΡΕΥΣΕΩΣ ΚΑΙ ΑΠΟΧΕΤΕΥΣΕΩΣ ΠΡΩ- 
ΤΕΥΟΥΣΗΣ Α.Ε. (Ε.ΥΔ.Α.Π. Α.Ε.), προκηρύσσει την με ανοι¬ 
κτή δημοπρασία επιλογή Αναδόχου για την κατασκευή 
του έργου: 

«Τοποθέτηση νέων παροχών και εργασίες δικτύου 
ύδρευσης σε περιοχές αρμοδιότητας Τομέα Αθηνών», 
Εργολαβία: Ε - 848 

Ο συνολικός προϋπολογισμός Μελέτης/Υπηρεσίας 
του έργου ανέρχεται σε τρία εκατομμύρια πεντακόσιες 
χιλιάδες ευρώ (3.500.000,00€) με αναθεώρηση χωρίς 
Φ.Π.Α., και αναλύεται σε Δαπάνη Εργασιών 2.528.646,00 € 

Γενικά έξοδα και Όφελος εργολάβου (Γ.Ε .+ Ο.Ε.) 
455.156,28 € 

Απρόβλεπτα (ποσοστού 15% επί της δαπάνης εργασι¬ 
ών και του κονδυλίου Γ.Ε. + Ο.Ε.), 447.570,34 € 

Εκτιμώμενη Αναθεώρηση 68.627,38 € 


2. Το έντυπο Οικονομικής Προσφοράς, που θα συμπλη¬ 
ρωθεί από τους διαγωνιζόμενους και τα τεύχη δημο- 
πράτησης που αναφέρονται στο άρθρο 5 (παρ. 5.2) με 
στοιχεία 2,4,5,6,7 και 8 της Διακήρυξης, διατίθενται από 
την Διεύθυνση Υποδομών / Υπηρεσία Δημοπρατήσεων 
της Ε.ΥΔ.Α.Π. Α.Ε., οδός Λαρίσης 33 και Ιτέας 21 Πλατεία 
Πανόρμου (κτίριο Β) 3ος όροφος, Αθήνα. Πληροφορίες 
στα τηλέφωνα 210 749 5588, 210 749 5557 και ίαχ 210 
749 5550. 

Τα στοιχεία αυτά χορηγούνται στους ενδιαφερομέ¬ 
νους από την αρχή που διεξάγει το διαγωνισμό μέχρι 
και την 1η Οκτωβρίου 2015, ημέρα Πέμπτη. 

Εφόσον ζητηθούν εμπρόθεσμα, χορηγούνται το αρ¬ 
γότερο εντός της επόμενης εργάσιμης ημέρας από την 
υποβολή της αίτησης χορήγησης. Γ ια την παραλαβή 
των τευχών, οι ενδιαφερόμενοι καταβάλλουν τη δαπάνη 
αναπαραγωγής τους, που ανέρχεται σε πενήντα οκτώ 
ευρώ και ογδόντα λεπτά (58,80 €) συμπεριλαμβανομένου 
του Φ.Π.Α., εκτός αν αναλάβουν την αναπαραγωγή των 
τευχών με δική τους δαπάνη και επιμέλεια. 

Οι ενδιαφερόμενοι μπορούν ακόμα, τηρούμενης της 
ανωτέρω προθεσμίας, να λάβουν γνώση των υπόλοιπων 
στοιχείων και υπαρχουσών μελετών, ερευνών κ.λπ., στα 
γραφεία της Υπηρεσίας Αρχείου Μελετών και Προδι¬ 
αγραφών, οδός Ιλισίων και Λαοδικείας 29, τηλ. 210 749 
5419 και 210 749 5448 κατά τις εργάσιμες ημέρες και 
ώρες. Μπορούν επίσης να λάβουν αντίγραφα αυτών με 
δαπάνες και φροντίδα τους. 

Οι αλλοδαποί υποψήφιοι από τα κράτη - μέλη της Ε.Ε., 
του Ε.Ο.Χ. και τα κράτη που έχουν κυρώσει τη σύμβαση 
του Π.Ο.Ε. για τις δημόσιες συμβάσεις, ή που προέρχο¬ 
νται από τρίτες χώρες που έχουν υπογράψει διμερείς 
συμφωνίες σύνδεσης με την Ευρωπαϊκή Ένωση και έχουν 
κυρωθεί με σχετική απόφαση του αρμοδίου οργάνου και 
το κείμενο των οποίων επιτρέπει ρητώς το άνοιγμα των 
κοινοτικών διαγωνισμών σε υποψηφίους που προέρχο¬ 
νται από αυτές τις χώρες, μπορούν να παραλάβουν τα 
παραπάνω στοιχεία και ταχυδρομικά, εφόσον τα ζητή¬ 
σουν έγκαιρα και εμβάσουν, κατόπιν συνεννόησης με 
την Υπηρεσία που διεξάγει το διαγωνισμό, πέραν της 
αναφερομένης δαπάνης στην παρ. 2.1 του άρθρου 2 της 
διακήρυξης και τη δαπάνη της ταχυδρομικής αποστολής 
τους. Η Υπηρεσία αποστέλλει τα ζητηθέντα στοιχεία 
μέσω των Ελληνικών Ταχυδρομείων ή ιδιωτικών εται¬ 
ρειών μεταφοράς αλληλογραφίας και χωρίς να φέρει 
ευθύνη για την έγκαιρη άφιξή τους στον ενδιαφερόμενο. 

Οι ενδιαφερόμενοι μπορούν να έχουν ελεύθερη πρό¬ 
σβαση στα τεύχη μέσω της ιστοσελίδας της Ε.ΥΔ.Α.Π. 
Α.Ε. (νννννν.θγάαρ.ρή. Στην περίπτωση που επιθυμούν να 
συμμετάσχουν στο διαγωνισμό θα πρέπει να παραλά¬ 
βουν σφραγισμένο έντυπο οικονομικής προσφοράς από 
την παραπάνω αναφερόμενη διεύθυνση της Υπηρεσίας 
Δημοπρατήσεων της Ε.ΥΔ.Α.Π. Α.Ε. 

Εφόσον ζητηθούν εγκαίρως συμπληρωματικές πληρο¬ 
φορίες, διευκρινίσεις κ.λπ. για το διαγωνισμό, αυτές θα 
παρέχονται από την αρχή που το διεξάγει, το αργότερο 
τρεις (3) εργάσιμες ημέρες πριν από την ημερομηνία 
λήξης υποβολής των προσφορών. 

3. Η δημοπρασία θα διενεργηθεί στην αίθουσα διαγω¬ 
νισμών της Υπηρεσίας Δημοπρατήσεων, οδός Λαρίσης 
33 και Ιτέας 21 Πλατεία Πανόρμου (κτίριο Β) 3ος όροφος, 
Αθήνα, την 6η Οκτωβρίου 2015, ημέρα Τρίτη. Ώρα λήξης 
της υποβολής προσφορών ορίζεται η 10:00 π.μ. 

Αν για οποιοδήποτε λόγο δεν διεξαχθεί η δημοπρα¬ 
σία την προαναφερθείσα ημερομηνία ή αν διεξαχθεί μεν 
αλλά δεν κατατεθεί καμία προσφορά, θα διενεργηθεί σε 
νέα ημερομηνία που θα καθορίσει με πράξη της η Προ- 
ϊσταμένη Αρχή και η οποία θα γνωστοποιηθεί με ΦΑΞ 
πέντε (5) τουλάχιστον εργάσιμες ημέρες πριν τη νέα 
ημερομηνία, σε όσους έλαβαν τεύχη του διαγωνισμού 
και την ίδια ώρα (10:00 π.μ.). Η ίδια διαδικασία μπορεί να 
επαναληφθεί και δεύτερη φορά με τους ίδιους όρους 
και προϋποθέσεις. 

Η επιλογή του Αναδόχου, θα γίνει σύμφωνα με την 
«ανοικτή διαδικασία» της περ. (α) του άρθρου 3 του ΚΔΕ. 

Η οικονομική προσφορά των διαγωνιζομένων, θα 
υποβληθεί με το σύστημα «προσφοράς με επιμέρους 
ποσοστά έκπτωσης» του άρθρου 6 του ΚΔΕ. 

Κάθε διαγωνιζόμενος μπορεί να υποβάλει μόνο μία 
οικονομική προσφορά. 

4. Δικαιούμενοι συμμετοχής στο διαγωνισμό 

Στον διαγωνισμό δικαιούνται να συμμετάσχουν: 

Α. Μεμονωμένες εργοληπτικές επιχειρήσεις: 

α. Εγγεγραμμένες στο Μητρώο Εργοληπτικών Επι¬ 
χειρήσεων (Μ.Ε.ΕΠ.) που τηρείται στη Γ.Γ.Υ. του Υπουρ¬ 
γείου Οικονομίας, Υποδομών, Ναυτιλίας και Τουρισμού, 
εφόσον ανήκουν στην τρίτη (3η) τάξη και άνω για έργα 
κατηγορίας Υδραυλικών Έργων ή στην τρίτη (3η) τάξη 
και άνω για έργα κατηγορίας Ηλεκτρομηχανολογικών. 

β. Προερχόμενες από κράτη - μέλη της Ευρωπαϊκής 
Ένωσης, ή του Ευρωπαϊκού Οικονομικού Χώρου (Ε.Ο.Χ.), 
ή από κράτη που έχουν υπογράψει τη συμφωνία για τις 
Δημόσιες Συμβάσεις (Σ.Δ.Σ.) του Παγκόσμιου Οργανι¬ 
σμού Εμπορίου (Π.Ο.Ε.), ή που προέρχονται από τρίτες 
χώρες που έχουν υπογράψει διμερείς συμφωνίες σύν¬ 
δεσης με την Ευρωπαϊκή Ένωση και έχουν κυρωθεί με 
σχετική απόφαση του αρμοδίου οργάνου, στα οποία 
τηρούνται επίσημοι κατάλογοι αναγνωρισμένων εργο¬ 
ληπτών, εφόσον είναι εγγεγραμμένες στους καταλό¬ 
γους αυτούς, και σε τάξη και κατηγορία αντίστοιχη με 
τις καλούμενες του Ελληνικού Μ.Ε.ΕΠ. 

γ. Προερχόμενες από ως ανωτέρω β' κράτη, στα οποία 
δεν τηρούνται επίσημοι κατάλογοι αναγνωρισμένων 
εργοληπτών, εφόσον αποδεικνύουν ότι έχουν εκτελέσει 
έργα παρόμοια με το δημοπρατούμενο, από ποιοτική 
και ποσοτική άποψη. 

Β. Κοινοπραξίες εργοληπτικών επιχειρήσεων, σύμφω¬ 
να με τα αναφερόμενα στο άρθρο 21 παρ. 2, 3, 4 και 5 
της Διακήρυξης της Δημοπρασίας. 

5. Για την έγκυρη συμμετοχή στο διαγωνισμό κατατί¬ 
θενται από τους διαγωνιζόμενους, κατά τους όρους του 
άρθρου 157, παρ. Ια του Ν. 4281/2014 (ΦΕΚ Α' 160) και 
του άρθρου 24 του ΚΔΕ, στο βαθμό που δεν αντίκειται 
σε αυτό, εγγυητικές επιστολές συμμετοχής, που ανέρ¬ 
χονται σε ποσοστό 2% επί του προϋπολογισμού της 
Υπηρεσίας , εκτός Φ.Π.Α., ήτοι στο ποσό των εβδομήντα 
χιλιάδων ευρώ (70.000,00 €). Οι εγγυητικές επιστολές 


απευθύνονται είτε στην Υπηρεσία που διεξάγει το δια¬ 
γωνισμό, είτε στο φορέα κατασκευής, είτε στον κύριο 
του έργου (όπως οι υπηρεσίες και φορείς αναφέρονται 
στις παρ. 1.1,1.2 και 1.3 του άρθρου 1 της παρούσας) και 
σε περίπτωση διαγωνιζόμενης κοινοπραξίας πρέπει να 
είναι κοινές υπέρ όλων των μελών της. 

Οι εγγυητικές επιστολές συμμετοχής δε γίνονται δε¬ 
κτές, αν έχουν χρόνο ισχύος μικρότερο των εννέα (9) 
μηνών και τριάντα (30) ημερών, από την ημερομηνία 
δημοπράτησης (άρθρο 157, παρ. Ια του Ν. 4281/2014 και 
άρθρο 24, παρ. 2 του ΚΔΕ), δηλαδή πρέπει να έχουν ισχύ 
τουλάχιστον μέχρι την 5η Αυγούστου 2016. 

Κάθε υποβαλλόμενη προσφορά δεσμεύει το συμμε- 
τέχοντα στο διαγωνισμό (κατά τη διάταξη του άρθρου 
24 παρ. 2 του ΚΔΕ) για διάστημα εννέα (9) μηνών από 
την ημερομηνία υποβολής των προσφορών. 

6. Το έργο χρηματοδοτείται από πιστώσεις της 
Ε.ΥΔ.Α.Π. ΑΈ. (αριθ. ενάρ. έργου. ΔΔΥ/ΤΑ/03) και υπό- 
κειται στις κρατήσεις που προβλέπονται για τα έργα 
αυτά, περιλαμβανομένης και της κράτησης ύψους 0,10% 
υπέρ των λειτουργικών αναγκών της Ενιαίας Ανεξάρτη¬ 
της Αρχής Δημοσίων Συμβάσεων, σύμφωνα με το άρθρο 
4 του Ν. 4013/2011, ως ισχύει σήμερα και της υπ’ αριθμ. 
5143/11.12.2014 απόφασης (ΦΕΚ Β' 3335) «Καθορισμός 
του τρόπου υπολογισμού, της διαδικασίας παρακράτη¬ 
σης και απόδοσης της κράτησης υπέρ της Ε.Α.Α.ΔΗ.ΣΥ., 
καθώς και των λοιπών λεπτομερειών εφαρμογής της 
παραγράφου 3 του άρθρου 4 του Ν. 4013/2011 (ΦΕΚ Α' 
204)» όπως ισχύει. 

Δεν προβλέπεται η χορήγηση προκαταβολής στον 
Ανάδοχο για οποιοδήποτε λόγο. 

Δεν προβλέπεται η πληρωμή πριμ στην παρούσα σύμ¬ 
βαση για οποιοδήποτε λόγο. 

7. Το αποτέλεσμα της δημοπρασίας θα εγκριθεί 
από την Προϊσταμένη Αρχή (Διοικητικό Συμβούλιο της 
Ε.ΥΔ.Α.Π. Α.Ε.). 

Η σύμβαση του παρόντος έργου υπόκειται λόγω πο¬ 
σού στις ασυμβίβαστες ιδιότητες και τις απαγορεύσεις 
του ΚΔΕ, άρθρα 31-34. 

Η συνολική προθεσμία εκτέλεσης του έργου ορίζεται 
σε είκοσι τέσσερις (24) μήνες και αρχίζει από την ημέρα 
υπογραφής της σύμβασης. 

Προκήρυξη σύμβασης συνταγμένη κατά το σχετικό 
τυποποιημένο έντυπο του Κανονισμού ΕΚ 842/2011 της 
Επιτροπής, απεστάλη για δημοσίευση στις 30/07/2015 
στην Υπηρεσία Επίσημων Δημοσιεύσεων της Ευρωπα¬ 
ϊκής Ένωσης. 

Αθήνα, 4 Αυγούστου 2015 
Ο Πρόεδρος 

ΚΩΝΣΤΑΝΤΙΝΟΣ ΠΑΠΑΔΟΠΟΥΛΟΣ 

